คือผมมีตุ่มสีแดง ขึ้นที่ต้นแขน ตรง อก บ้าง ส่วนมากตรงแขน ตุ่มไม่คั่น เวลาแตะไม่เจ็บเท่าไหร่ ไม่มีหนอง บวมแดง ไม่ใหญ่ เหมือนสิว เกิดจากอะไรหรอครับ ผมเป็นคนอ้วน มันเกี่ยวกันมั้ยครับ
สวัสดีค่ะ อาการมีตุ่มแดงๆขึ้นที่แขน และลำตัว ไม่เจ็บ ไม่คันเท่าไร อาจจะเกิดจาก ตุ่มจากผื่นผิวหนังอักเสบจากการระคายหรือแพ้สัมผัสเช่น สบู่ โลชั่น โลหะใดๆ แต่เหล่านี้มักจะคัน หรือเป็นตุ่มจากรูขุมขนอักเสบ ตุ่มจากผิวหนังอักเสบชนิดตุ่มน้ำใสเด่นตามมือ เท้าได้ แต่ผื่นจะมีลักษณะเป็นตุ่มน้ำใส ไม่ใช่ตุ่มสีแดง หรือเป็นโรคหิด แต่ผื่นจะเป็นตุ่มนูนแดงหรืออาจเป็นตุ่มน้ำใสๆ ก็ได้ และมักเป็นตามง่ามนิ้วมือ ไม่ได้เป็นที่ฝ่ามือ ร่วมกับมีอาการคันมากจากที่กล่าวมา ถ้าไม่เจ็บ ไม่คันชัดเจน ร่วมกับมีน้ำหนักเกิน มีความอับชื้นเยอะ อาจจะสัมพันธ์กับรูขุมขนอักเสบ หรือในบางราย อาจมีการติดเชื้อแบคทีเรียหรือเชื้อราขึ้นมาร่วมด้วยได้แนะนำพบแพทย์เพื่อตรวจเพิ่มเติม และควรหลีกเลี่ยงการสัมผัสสารเคมีต่างๆ ที่อาจทำให้แพ้หรือระคายเคืองไปก่อน ใช้น้ำเปล่าสะอาดล้างเบาๆได้ ไม่ไปแกะเกาและควรไปพบแพทย์ถ้าตุ่มแดงดังกล่าวคันมาก ลุกลามเยอะ ไม่หายไป สร้างความกังวลใจให้